Ladislav Krejčí

Ladislav Krejčí (s. 5. heinäkuuta 1992 Praha) on tšekkiläinen jalkapalloilija. Hän edustaa Italian Serie A:ssa pelaavaa Bolognaa, jonne hän siirtyi kotimaansa Sparta Prahasta vuonna 2016. Vasenjalkainen Krejčí on pelipaikaltaan vasen laitahyökkääjä. Hän kuuluu myös Tšekin jalkapallomaajoukkueeseen.

Krejčí on Sparta Prahan kasvatti. Hän debytoi seuran paidassa kaudella 2009–2010, jolloin hän myös voitti sarjan mestaruuden. Kaudella 2012–2013 Krejčí debytoi Sparta Prahan paidassa Eurooppa-liigassa. Kaudella 2013–2014 hän voitti seuran kanssa Synot ligan sekä Tšekin cupin.

Krejčí on pelannut Bolognan joukkueessa neljän kauden aikana Serie A:ssa 77 ottelua ja tehnyt niissä kaksi maalia.

Krejčí on pelannut Tšekin nuorten maajoukkueissa. Vuonna 2015 hän kuului Tšekin alle 21-vuotiaiden joukkueeseen ikäluokan EM-kilpailuissa. Tšekin jalkapallomaajoukkueessa hän debytoi marraskuussa 2012 ystävyysottelussa Slovakiaa vastaan. Avausmaali syntyi helmikuussa 2013 Krejčín toisessa maaottelussa Turkkia vastaan. Hän pelasi 40. maaottelunsa kesäkuussa 2019. Maaottelumaaleja hän on tehnyt viisi.

Lähteet

Aiheesta muualla 

Tšekkiläiset jalkapalloilijat
Vuonna 1992 syntyneet
Elävät henkilöt